CELEX: 32004R1768
Language: da
Date: 2004-10-13 00:00:00
Title: Kommissionens forordning (EF) nr. 1768/2004 af 13. oktober 2004 om fastsættelse af de nedskrivningskoefficienter, der skal benyttes ved interventionsopkøb af landbrugsprodukter for regnskabsåret 2005

14.10.2004   
            
            
               DA
            
            
               Den Europæiske Unions Tidende
            
            
               L 315/30
            
         
      KOMMISSIONENS FORORDNING (EF) Nr. 1768/2004
   af 13. oktober 2004
   om fastsættelse af de nedskrivningskoefficienter, der skal benyttes ved interventionsopkøb af landbrugsprodukter for regnskabsåret 2005
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen (1), særlig artikel 8, stk. 1, andet punktum, og
   ud fra følgende betragtninger:
   
               (1)
            
            
               Ifølge artikel 8 i forordning (EØF) nr. 1883/78 skal nedskrivningen af værdien af landbrugsprodukter, der er oplagret på offentlige interventionslagre, foretages på opkøbstidspunktet. Nedskrivningsprocenten svarer højst til forskellen mellem opkøbsprisen og den forventede salgspris for hvert produkt.
            
         
               (2)
            
            
               I medfør af artikel 8, stk. 3, i forordning (EØF) nr. 1883/78 kan Kommissionen begrænse nedskrivningen på opkøbstidspunktet til en del af denne nedskrivningsprocent, der ikke må være mindre end 70 % af den samlede nedskrivning. For regnskabsåret 2005 er det for visse produkter hensigtsmæssigt at fastsætte koefficienter, som interventionsorganerne skal multiplicere værdien af de månedlige opkøb af disse produkter med, for at de kan beregne nedskrivningsbeløbene.
            
         
               (3)
            
            
               De i denne forordning fastsatte foranstaltninger er i overensstemmelse med udtalelse fra EUGFL-komitéen —
            
         UDSTEDT FØLGENDE FORORDNING:
   Artikel 1
   1.   For de i bilaget anførte produkter, som efter opkøb til offentlig intervention indgår på lager eller overtages af interventionsorganerne i perioden fra den 1. oktober 2004 til den 30. september 2005, foretages der en nedskrivning af deres værdi, svarende til forskellen mellem opkøbsprisen og den forventede salgspris for disse produkter.
   2.   For at fastsætte nedskrivningsbeløbet multiplicerer interventionsorganerne hver måned værdien af de opkøbte produkter med de i bilaget anførte koefficienter.
   3.   De således beregnede udgiftsbeløb meddeles til Kommissionen i forbindelse med de meddelelser, der udarbejdes i henhold til Kommissionens forordning (EF) nr. 296/96 (2).
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. oktober 2004.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. oktober 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EFT L 216 af 5.8.1978, s. 1 Senest ændret ved forordning (EF) nr. 1259/96 (EFT L 163 af 2.7.1996, s. 10).
   
      (2)  EFT L 39 af 17.2.1996, s. 5. Senest ændret ved forordning (EF) nr. 2035/2003 (EUT L 302 af 20.11.2003, s. 6).
   
      BILAG
      Nedskrivningskoefficienter, som værdien af de månedlige opkøb skal multipliceres med
      
                  Produkt
               
               
                  Koefficient
               
            
                  Blød hvede egnet til brødproduktion
               
               
                  —
               
            
                  Byg
               
               
                  0,20
               
            
                  Rug
               
               
                  —
               
            
                  Majs
               
               
                  0,15
               
            
                  Sorghum
               
               
                  0,15
               
            
                  Sukker
               
               
                  0,55
               
            
                  Uafskallet ris
               
               
                  0,20
               
            
                  Alkohol
               
               
                  0,65
               
            
                  Smør
               
               
                  0,40
               
            
                  Skummetmælkspulver
               
               
                  0,20
               
            
                  Ikke-udbenet oksekød
               
               
                  0,25
               
            
                  Udbenet oksekød
               
               
                  0,25